หุ้นเปิดบวก4.56จุดตามตลาดเอเชีย
หุ้นไทยบวกตามตลาดเอเชีย เปิดที่774.11จุด บวก 4.56จุด มูลค่าซื้อขาย 701.89ล้านบาท
14 มิ.ย. 2553

หุ้นไทยบวกตามตลาดเอเชีย เปิดที่774.11จุด บวก 4.56จุด มูลค่าซื้อขาย 701.89ล้านบาท
บรรยากาศการลงทุนตลาดหุ้นไทยเช้านี้ (14 มิ.ย.) ดัชนีรีบาวน์ตามตลาดในภูมิภาคเอเซีย โดยเปิดตลาดอยู่ที่ 774.11 จุด บวก 4.56 จุด หรือ 0.59% มูลค่าการซื้อขาย 701.89 ล้านบาท
ขณะที่แนวโน้มตลาดวันนี้ ปรับขึ้นตามทิศทางตลาดในภูมิภาค โดยเช้านี้ตลาดหุ้นในเอเชียส่วนใหญ่เปิดปรับตัวเพิ่มขึ้น รับแนวโน้มการขยายตัวของเศรษฐกิจในภูมิภาคที่ยังสดใส และดัชนีความเชื่อมั่นผู้บริโภคเดือนมิ.ย. 2553 ของสหรัฐเพิ่มขึ้นสู่จุดสูงสุดในรอบเกือบ 2 ปีครึ่ง แม้ราคาน้ำมันดิบในตลาดโลกลดลง ตามตัวเลขยอดค้าปลีกเดือน พ.ค. 2553 ของสหรัฐที่ลดลงเป็นครั้งแรกในรอบ 8 เดือน 
นอกจากนี้ผลผลิตภาคการเกษตรในไทย และภูมิภาค มีแนวโน้มได้รับผลกระทบจากภัยแล้งไม่มากนัก เนื่องจากสภาพอากาศแบบลา นีญา จะช่วยนำฝนเข้าสู่ไทยและประเทศต่างๆในเอเชียเร็วขึ้น สำหรับสัปดาห์นี้ ดัชนีมีแนวโน้มแกว่งตัวในกรอบแนวรับ 750-755 จุด และแนวต้าน 780-785 จุด โดยตัวเลขเศรษฐกิจสหรัฐที่สำคัญได้แก่ ข้อมูลการผลิตภาคอุตสาหกรรมเดือน พ.ค.2553ซึ่งจะประกาศในวันพุธนี้